Ганна Віктараўна Красуліна

Ганна Віктараўна Красуліна (нар. , Чалябінская вобласць, РСФСР) — беларускі палітык.

 Біяграфія 
Нарадзілася 18 верасня 1969 года ў Чалябінскай вобласці РСФСР. Вучылася на факультэце філалогіі Маскоўскага дзяржаўнага ўніверсітэта і ў магістратуры факультэта дзяржаўнага кіравання МДУ. Падчас вучобы ў Маскве пазнаёмілася са сваім будучым мужам, Яўгенам Красуліным.

У 2002 годзе пераехала на радзіму мужа ў Беларусь. Працавала ў буйной міжнароднай кампаніі, адкуль яе звольнілі па палітычных матывах пасля пратэстаў пасля прэзідэнцкіх выбараў 2006 года. Пасля гэтага не магла ўладкавацца.

З падачы мужа прыйшла ў Аб'яднаную грамадзянскую партыю, якая прапанавала інфармацыйную дапамогу ў такіх сітуацыях. Там ёй прапанавалі дапамагаць ствараць адзін з інфармацыйных праектаў партыі, над якім яна пасля і працавала. Старшыня АГП Анатоль Лябедзька прапанаваў Красулінай на час выбарчай кампаніі 2010 года стаць прэс-сакратаркай Яраслава Раманчука. Пазней на той жа пазіцыі працавала ў Аб’яднанай грамадзянскай партыі.

У 2020 годзе Ганна Красуліна выйшла з грамадзянства Расіі і атрымала грамадзянства Беларусі. Улетку таго ж года яна на добраахвотніцкіх пачатках далучылася да каманды Святланы Ціханоўскай, а затым стала яе прэс-сакратаркай. Пакінула Беларусь.

У студзені 2024 года Следчы камітэт Рэспублікі Беларусь аб’явіў пра спецыяльную вытворчасць па справе 20 незалежных аналітыкаў, абвінаваціўшы іх у тым, што яны «далучыліся да змовы з мэтай захопу дзяржаўнай улады ў Рэспубліцы Беларусь неканстытуцыйным шляхам, увайшлі ў экстрэмісцкія фармаванні, створаныя для забеспячэння эфектыўнасці злачыннай дзейнасці». Ганну Красуліну завочна асудзілі да 11 гадоў пазбаўлення волі са штрафам ад 1000 да 40000 базавых велічынь (ад 40 тыс. да 1,6 млн рублёў). 24 кастрычніка КДБ унёс Красуліну і іншых фігурантаў справы «аналітыкаў Ціханоўскай» у «спіс тэрарыстаў».

 Крыніцы 

Катэгорыя:Палітыкі Беларусі